Diari Oficial de la Generalitat Valenciana


Sumari del DOGV 3226, del 21-04-1998 (1998/2862)

Informació pública de l'alternativa tècnica de Programa d'Actuació Integrada de la Unitat d'Execució Única del Pla Parcial Sector Tisneres d'Alzira.
----------------------------------------------------------------------------------------------------------------------------------------------------

### Dades del document

Número de DOGV
:   3226

Data del DOGV
:   21-04-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/2862


Organisme emissor
:   Urbanizadora San Bernabe

Tipus de document
:   Anunci

Informació pública de l'alternativa tècnica de Programa d'Actuació Integrada de la Unitat d'Execució Única del Pla Parcial Sector Tisneres d'Alzira. [1998/A2862]
  
La mercantil Urbanizadora San Bernabé, SA, ha formulat una alternativa tècnica del Programa d'Actuació Integrada de la Unitat d'Execució Única del Pla Parcial Sector Tisneres d'Alzira, que inclou una memòria justificativa i el projecte d'urbanització de l'esmentada unitat, amb el complementari d'accés al camí de Sant Bernabé, i acompanyada del pla parcial de l'esmentat sector amb l'ordenació detallada, junt amb un projecte de modificació puntual del Pla General d'Ordenació Urbana amb el document d'homologació sectorial modificativa i un estudi d'avaluació d'impacte ambiental.
  
De conformitat amb el que disposa l'article 48 de la Llei 6/1994, de 15 de novembre, Reguladora de l'Activitat Urbanística, de la Generalitat Valenciana, se sotmet a informació pública l'esmentada documentació fent-se saber el que segueix:
  
Primer
  
L'objecte de l'actuació integrada que es pretén emprendre, el constitueix l'execució de les obres d'urbanització de la zona inclosa en la unitat d'execució única delimitada en el Pla Parcial Sector Tisneres, a la zona industrial de la carretera d'Albalat, i també la urbanització parcial del camí Sant Bernabé com a via de connexió de l'esmentat pla amb les infraestructures existents.
  
Segon
  
L'alternativa tècnica i documentació complementària han sigut protocol·litzades en una acta autoritzada pel notari d'Alzira, Francisco Cantos Viñals, l'estudi del qual està al carrer de Calderón de la Barca, número 4, entresòl.
  
Tercer
  
Amb data 7 d'octubre de 1997, s'ha depositat un exemplar de la documentació esmentada davant l'Ajuntament d'Alzira, que ha sigut registrat amb el número d'expedient 1900/97.
  
Quart
  
Per tal d'aplicar el que disposa l'article 38, en relació amb la disposició transitòria primera, de la Llei 6/1994, de 15 de novembre, Reguladora de l'Activitat Urbanística, se sotmet a informació pública el Projecte de Modificació Puntual del Pla General d'Ordenació Urbana d'Alzira, amb el document d'homologació sectorial modificativa i un estudi d'avaluació d'impacte ambiental, pel termini d'un mes comptador des de la publicació d'aquest anunci en el Diari Oficial de la Generalitat Valenciana.
  
Així mateix, i de conformitat amb l'article 46.3 de l'esmentada Llei 6/1994, se sotmet a informació pública l'alternativa tècnica i el pla parcial per un termini de 20 dies, comptador des de la publicació d'aquest anunci en el Diari Oficial de la Generalitat Valenciana.
  
Durant els esmentats terminis, qualsevol persona podrà comparéixer a l'esmentada Notaria per a sol·licitar que se li mostre l'acta de protocol·lització de la documentació o obtenir-ne una còpia.
  
Així mateix, es podrà consultar aquesta documentació i l'expedient administratiu a l'Ajuntament d'Alzira, Departament d'Urbanisme.
  
En els esmentats terminis d'informació pública podran presentar-se davant l'esmentat Ajuntament, tant al·legacions com, si pertoca, alternatives tècniques que pretenguen competir amb l'exposada al públic.
  
Cinqué
  
En els cinc dies següents a l'acabament del termini de 20 dies d'informació pública de l'alternativa tècnica podran presentar-se proposicions juridicoeconòmiques per a executar qualsevol de les alternatives que s'hagueren formulat. Aquestes proposicions es presentaran en plica tancada davant l'Ajuntament d'Alzira.
  
Sisé
  
Finalitzat aquest segon termini, en la següent data hàbil s'efectuarà l'acte d'obertura de plica al saló d'actes de l'Ajuntament d'Alzira.
  
Seté
  
Alhora, es comunica aquest anunci, atesa la impossibilitat de fer-ho personalment per desconeixement del domicili, als titulars cadastrals següents del polígon 49 d'Alzira:
  
P.24 Borrás Pellicer, Matilde i altres
  
P.45 Manent Gomis, Ricardo
  
P.46 Martínez Letse, José
  
P.12 Cuñat Guillot, Luis
  
P.44 Manent Gomis, Luis
  
P.43 Pla García, Rafael
  
P.25 Pellicer Ferri, María Nieves
  
P.76-73 Pérez Sanjuán, Francisco
  
P.62 Verdú Cañes, Amparo
  
P.48 Monforte Albalat, Alberto CB
  
P.101 Castera Garrigues, Josefa Ángeles